मख’नो गोनांदि, क’क्राझार DIET नि गोरायुं मुस्रिमा अनिमा नार्जारिआ जागायनाय मेलखौ मासि लानानै दैदेनो फरायसालिमानिनो गोरायुं थरायना प्रिता ब्रह्मआ। बो हाबाफारियाव क’क्राझार हिन्जावसा फरायसालिमानि रांखान्थि बिफाननि बिफान गाहाइ मैत्रयि सिंहायाबो बेसेन गोसा सुबुरुन होयो। क’क्राझार आइन फरायसालिमानिनो गागु बिबुंगोरा ड० प्रनय आदित्यखौ IQAC नि सामलायगिरि महरै सायख’नायनि बेरेखायै गुबुन सासे बिबुंगोरा सुरेश बसुमतारीखौ फोनांजाबगिरि महरै सायख’नाय जायो। बेबादिनो DIET नि गोरायुं अनिमा नार्जारि, क’क्राझार हिन्जावसा फरायसालिमानि बिबुंगोरा मुस्रिमा मैत्रयि सिंहा, क’क्राझार आइन फरायसालिमा दैदेन आफादनि सोद्रोमा मुस्रि सार’दा प्रसाद मुसाहारि आरो क’क्राझार बिजिरसालिनि गागु उखिल मुस्रिमा इला दास मोनखौ सोद्रोमा महरै सायख’नाय जायो। बेबादिनो बारग’ फरायसाफोरनि थान्दै एबा ALUMNI NOMINEE महरै BODOLAND रादाब नि मावफुं सुजुगिरि एबा उखिल मुस्रि निरजय इसलारि आरो मिरु एबसुनि नेहाथारि थरायना रंगिना बरगयारिखौ LOCAL SOCIETY NOMINEE महरै सायख’नाय जायो। फरायसालिमानिनो लाइब्रेरीयान मुस्रि बिजय बर’आ सानख’गिरि महरै थानायजों लोगोसे फरायसालिमानि साफ्रोमबो बिबुंगोरा आरो मावदांसाफोराबो सोद्रोमा महरै थागोन होन्नानै गोरायुं प्रिता ब्रह्मआ मिथिहोदों।